open-index/open-wikipedia-markdown huggingface dataset:
Woodstock i Oxfordshire

**Woodstock** er ein liten by i Oxfordshire i England, omkring 12 km nord for Oxford. Byen er delt i to, den gamle og den nye byen, av elva Glyme.

## Soge
Byen har sidan tidleg mellomalder vore tilknytt den engelske monarken. Namnet er av angelsaksisk opphav, og tyder «lysning i skogen». Dette viser til at kongane tok ut tømmer i området. I *[[Domesday Book]]* (1086) er staden nemnt som Wodestock, Wodestok og Wodestole, og var då ein kongeleg skog. Andre kjelder hevdar at Alfred den store skal ha halde seg der i 890, og at Ethelred II heldt råd der. Henrik I skal ha oppretta eit menasjeri der i 1125. I 1179 vart Woodstock ein by då den fekk charter av Henrik II. Denne statusen har staden halde på, trass i det låge innbyggjartalet.

Prinsesse Elizabeth vart halden som fange i Woodstock. Ho vart då plassert i porthuset til Woodstock Manor, sidan sjølve herregarden var i for dårleg stand til at ho kunne bu der.

På 1600-talet vart Woodstock særs endra, etter at hertugen av Marlborough slo seg ned der. Like utanfor Woodstock står Blenheim Palace, der Winston Churchill vart fødd i 1874.

Soknekyrkja, St. Maria Magdalenas kyrkje har ein normannisk dørkarm, og eit klokkespel som ringer kvar time. Rådhuset er frå 1766 og vart teikna av William Chambers, og det finst fleire bygg frå 1600-talet i sentrum. Chaucer's House var i ein periode heimen til Geoffrey Chaucer.

Byen hadde på 1500-talet gode inntekter frå produksjon av hanskar. I seinare tid er turismen viktigaste inntektskjelda, spesielt i samband med dei mange vitjande til Blenheim Palace. Oxfordshire Museum er plassert i Fletcher's House, ein stor historisk bygning i sentrum.

## Kjelder

**Denne artikkelen bygger på «[[:nb:Woodstock (Oxfordshire)|Woodstock (Oxfordshire)]]» frå ,  den 18. juli 2011.*  

## Bakgrunnsstoff

*
Bridgnorth

**Bridgnorth** er ein by i Shropshire i England. Han har namn etter ei bru over elva Severn, som låg lengre nord enn ei tidlegare bru ved Quatford. Bridgnorth er delt i to, *Low Town* og *High Town*, som har namn etter plasseringa si i høgde i forhold til Severn. Byen er administrasjonssenter for, og har gjeve namn til det tidlegare distriktet Bridgnorth.

Dei to bydelane er knytte til den brattaste jernbanestrekninga i Storbritannia, Castle Hill Railway. I Low Town finn ein Severn Valley Railway, som går sørover mot Kidderminster. High Town er dominert av Bridgnorth slott og rådhuset frå 1600-talet. Det er òg bevart ein byport, og vassmølla Daniel's Mill. Slottet ligg i ruinar etter at det vart sprengt under den engelske borgarkrigen. Ved same høve vart store delar av byen brunnen.

Den 21. august 2003 fekk Bridgnorth status som Fairtrade Town.

Den vesle byen har hele 27 pubar, noko mange turistar til Black Country utforskar nærmare. Det vert arrangert ein årleg folkemusikkfestival her.

## Kjelder


**Denne artikkelen bygger på «[[:nb:Bridgnorth|Bridgnorth]]» frå ,  den 18. juli 2011.*  


## Bakgrunnsstoff

*
Ellesmere

**Ellesmere** er ein marknadsby i Shropshire i England. Byen ligg ved Llangollenkanalen, som opphavleg heitte Ellesmerekanalen. Staden der han møter ein annan kanal heiter Ellesmere Port, og har namn etter denne byen.

Ellesmere har eit rådhus frå 1833, men den største attraksjonen er fuglelivet, spesielt hegrer som ornitologar ofte kjem for å observere.

## Kjelder

**Denne artikkelen bygger på «[[:nb:Ellesmere|Ellesmere]]» frå ,  den 18. juli 2011.*  

## Bakgrunnsstoff

*
Oswestry

**Oswestry** er ein by i grevskapet Shropshire i England, nær grensa til Wales. Byen er administrasjonssenter for distriktet Oswestry. Folketalet var i 2002 38&nbsp;029 i distriktet, der dei fleste bur i byen.

Den eldste busetnaden er ved Gamle Oswestry, der det finst restar av eit stort fort frå jernalderen. Arkeologiske undersøkingar har vist at det var busett frå omkring 550 f.Kr. I 642 stod slaget ved Maserfield rett ved staden der byen ligg. I slaget sigra Penda av Mercia over Oswald av Northumbria. Sistnemnde vart drepen og liket vart hengt frå eit tre, «Oswald's Tree», som vart forvanska til Oswestry. Kjelda til Oswald skal ha springe fram der ein av armane til kongen vart sleppt av ein ramn. Offas dike går rett vest for byen.

I *[[Domesday Book]]* er det notert eit slott som høyrte til Rainald, sheriffen av Shropshire. Normannarane bygde eit nytt slott på 1100-talet; dette vart fullstendig rasert etter den engelske borgarkrigen. I mellomalderen skifta engelskmennene og walisarane stadig på å ha kontroll over Oswestry.

Etter borgarkrigen føregjekk det framleis kamper om grensa ved byen, og det vart derfor bygd ein bymur for å verne borgarane. Denne vart riven på 1700-talet, slik at berre ei søyle frå ein av byportane er tilbake.

Den lokale fotballklubben, The New Saints FC, er ein av dei få engelske laga som spelar i den walisiske ligaen.

## Kjelder

**Denne artikkelen bygger på «[[:nb:Oswestry|Oswestry]]» frå ,  den 18. juli 2011.*  

## Bakgrunnsstoff

*
Telford

**Telford** er ein planlagt by i grevskapet Shropshire i England. Han vart grunnlagd under namnet Dawley New Town i 1965, og fekk det noverande namnet sitt etter ingeniøren Thomas Telford, i 1968. Han vert administrert som ein del av den sameinte styresmakta (*unitary authority*) Telford and Wrekin.

Byen har 162&nbsp;300 innbyggjarar (2009); målet som opphavleg var sett var 250&nbsp;000 innan år 2000. Planen vart endra alt i 1976, fordi regjeringa såg at det var for optimistisk. Ein prøvde òg å bremse ned fordi utflyttinga frå Birmingham og Liverpool byrja å få ein negativ effekt for delar av desse byane.

Hovuddelen av byen vart reist i 1960- og 1970-åra. Fleire eksisterande småbyar og landsbyar, som Dawley, Donnington Wood, Oakengates, Wellington og Madeley. Utbygginga av bustadområde fortsette inn i 1990-åra.

Byen er knytt til det britiske motorvegnettverket gjennom M54, opna i 1983, som går inn på M6.

Elektronikkselskapet Ricoh Corp. er ein av dei viktigaste arbeidsgjevarane i byen, og har testlaboratorium og fabrikkar som bygger trykkpresser for den grafiske industrien.

## Kjelder

**Denne artikkelen bygger på «[[:nb:Telford|Telford]]» frå , den 18. juli 2011.* 

## Bakgrunnsstoff

*
Glastonbury

**Glastonbury** er ein by i Somerset sør i England med kring 9&nbsp;000 innbyggjarar. Byen er kjent for historia si, mellom anna Glastonbury Abbey og Glastonbury Tor i tillegg til dei mange mytane og segnene assosiert med byen.

Byen er òg kjent for musikkfestivalen Glastonbury Festival.

## Kjelder

**Denne artikkelen bygger på «[[:nb:Glastonbury|Glastonbury]]» frå ,  den 18. juli 2011.*  

## Bakgrunnsstoff

*
Wells

**Wells** er ein liten by i Somerset i England. Han er ein av dei minste byane i landet som har status som *[[Bystatus#Engelsktalande land|city]]*, noko han har fordi han i mellomalderen vart ein katedralby. Namnet kjem frå tre brønnar på eigedomen til bispepalasset.

Bispesetet vart oppretta i 909, og delar av katedralen er frå 900-talet. I 1088 vart setet flytta til Bath, som ligg kort veg unna, men byen heldt katedralen sin og bispedømet fekk nokre år etter flyttinga namnet Bath and Wells.

Byen er eit populært turistmål, både på grunn av attraksjonane i byen og nærleiken til Bath, Stonehenge og andre stader.

## Kjelder

**Denne artikkelen bygger på «[[:nb:Wells|Wells]]» frå ,  den 18. juli 2011.*  

## Bakgrunnsstoff

*
Yeovil

**Yeovil** er ein by i Somerset i England. Han er administrasjonssenter for distriktet South Somerset. Namnet kjem frå keltisk *gifl*, som tyder *delt elv*.

Under den industrielle revolusjonen vart byen eit sentrum for hanskeproduksjon. Fotballklubben i byen, Yeovil Town, har av denne grunnen tilnamnet *The Glovers*. Den største arbeidsgjevaren i byen er Westland Helicopters.

Yeovil har to jernbanestasjonar, ein på linja Bristol-Plymouth, og ei på linja London-Exeter.

## Forstader

Landsbyar som vert rekna som forstader til Yeovil er mellom andre:

* Braford Abbas
* Corscombe
* East Coker, Evershot
* Halstock
* Pendomer
* Stoford, Sutton Bingham
* Yetminster

Enkelte av desse ligg i nabogrevskapet Dorset.

## Kjelder

**Denne artikkelen bygger på «[[:nb:Yeovil|Yeovil]]» frå ,  den 18. juli 2011.*  

## Bakgrunnsstoff

*
Conisbrough

**Conisbrough** (ofte feilstava *Conisborough*) er ein liten by omtrent midt mellom Doncaster og Rotherham i South Yorkshire i England. Han ligg ved elva Don.

Byen har det som vert rekna som den den eldste bevarte bygningen i South Yorkshire, den angelsaksiske St. Peters kyrkje (Den engelske kyrkja), datert til 600- eller 700-talet. Det meste av kyrkja slik ho står no er frå 1100-talet. Opphavleg var ho ein del mindre, og ho vart utvida i normannisk tid. Ein del av glasmåleri frå 1400-talet er bevarte.

Conisbrough slott er ein av dei mest populære turistattraksjonane i området. Det ligg på same stad som ein tidlegare saksisk busetnad. Det første slottet var i tre, og vart bygt av normannaren William de Darenne i 1070. Det vart raskt erstatta med eit i stein, som mot slutten av 1100-talet vart overdratt til Hamelin Plantagenet gjennom ekteskap. På 1300-talet døydde eigaren John de Warennes utan arvingar, og slottet tilfall derfor Krona, som gav det vidare til Hertugen av York. Det var i dårleg forfatning, og kunne ikkje nyttast som forsvarverk. Derfor unngikk det å bli øydelagd under borgarkrigen. Staten tok over ruinen i 1949, og det har blitt sett i betre stand slik at den kan vere ope for publikum.

Det er usikkert når byen vart grunnlagd, men det er mogeleg at han er identisk med *Kaerconan*, ein by som vart befesta av Aurelianus av Britannia etter sigeren hans over Hengest av Kent. På 1100-talet er byen nemnd som *Cununugeburc*.

## Kjelder

**Denne artikkelen bygger på «[[:nb:Conisbrough|Conisbrough]]» frå ,  den 18. juli 2011.*  

## Bakgrunnsstoff

*
Burton upon Trent

** Burton upon Trent ** er ein by i grevskapet Staffordshire i England. Han har kring 75&nbsp;000 innbyggjarar og ligg ved elva Trent. 

Burton er mest kjend for bryggeriverksemda si, og hadde over eit dusin bryggeri på det meste. Han voks opphavleg opp kring Burton Abbey, eit kloster vigd heilage Modwen, og voks til ein travel kjøpstad etter mellomalderen. 

## Historie
Burton Abbey er nemnt i Domesday Book frå 1086, der det blei sagt å kontrollera eigedommar i Appleby Magna i Leicestershireog Mickleover, Winshill, Stapenhill, Coton in the Elms, Ca(u)ldwell og Ticknall i Derbyshire. Klosteret var det viktigaste i Staffordshire. Ein kjenner til fleire kongelege vitjingar til klosteret, mellom anna av  Vilhelm erobraren, Henrik II og Edvard I. På 1100- og 1200-talet blei det anlagt gater på vestsida av High Street. den fyrste var New Street, som gjekk frå klosterporten til Ryknild Street si linje. Horninglow Street i nordenden av High Street var del av ein viktig veg mellom aust og vest som nytta brua over elva.

12. april 1200 blei abbeden gjeven eit kongeleg charter av kong John som gav han løyve til å halda ein marknad i Burton kvar torsdag. Dette blei seinare fornya av Henrik III og Edvard IV. Det blei halde fire årlege marknader for handel med hestar, storfe og alingar: på kyndelsmesse, 5. april, skjærtorsdag og 29. oktober (festdagen for heilage Modwen), men som i andre britiske byar har marknadsskikken døydd ut.

## Kjelder

**Denne artikkelen bygger på «[[:en:Burton upon Trent|Burton upon Trent]]» frå ,  den 18. juli 2011.* 
*** oppgav desse kjeldene:*


## Bakgrunnsstoff

*
Leek i Staffordshire

**Leek** er ein by ved elva Churnet i Staffordshire i England. Han fekk bystatus i 1214. Byen er administrasjonssenter for distriktet Staffordshire Moorlands.

Byen hadde i fleire hundre år regelmessige kvegmarknadar. Under den industrielle revolusjonen vart han eit senter for tekstilproduksjon. Denne industrien har hatt ei nedgangstid, men tøyfabrikantar og tilknytte næringar er framleis sterkt representert.

Ingeniøren James Brindley budde i Leek på 1700-talet. Han la ut det meste av kanalnettverket, og bygde ei vassdriven mølle, Brindleymølla i 1752. Mølla er no innreidd som museum.

## Kjelder

**Denne artikkelen bygger på «[[:nb:Leek (England)|Leek (England)]]» frå ,  den 18. juli 2011.*  

## Bakgrunnsstoff

*
Lichfield

**Lichfield** er ein liten by i Staffordshire som ligg ca. 175 km nordvest for London og 23 km nord om Birmingham.

Byen er kjend for katedralen med tre spir (starta 1195 og ferdig rundt 1330), der Erasmus Darwin hadde eit hus rett ved. Lichfield ligg i eit behageleg landskap med ei lita elv som renn aust mot Trent, låge bakkar mot aust og sør. Byen ligg i distriktet med same namn som har ein folkesetnad (2001) på 93 237, byen aleine 27 900.

Ved Wall, ca. 5 km sør for den noverande byen, låg det ein gong ein romersk-britisk landsby ved namn Letocetum (frå keltisk, ‘grått tre’), og i dette har den første halvdelen av namnet Lichfield oppstått. Det var basert på ei romersk festning ved Watling Street som vart nytta i dei første hundreåra e.Kr. fram til ca. 160-170 då husa ved festninga vart øydelagd i brann i det same tidsrommet då forumet i Wroxeter òg vart øydelagd av brann. Det tyder på eit opprør av dei lokale britane.

## Kjelder

**Denne artikkelen bygger på «[[:nb:Lichfield|Lichfield]]» frå ,  den 18. juli 2011.*  

## Bakgrunnsstoff

*
Watchet

** Watchet ** er ein hamneby i grevskapet Somerset i England. Han har kring 4&nbsp;000 innbyggjarar. Han ligg 24 km vest for Bridgwater, 24 km nordvest for Taunton og 14 km aust for Minehead. Soknet omfattar grenda **Beggearn Huish**. Byen ligg ved munningen til elva Washford ved Bridgwater Bay, ein del av Bristolkanalen og ved utkanten av Exmoor nasjonalpark.

Samuel Taylor Coleridge-diktet *[[The Rime of the Ancient Mariner]]* vart skriven medan han reiste gjennom Watchet og det omliggande området. 

## Kjelder

**Denne artikkelen bygger på «[[:en:Watchet|Watchet]]» frå ,  den 18. juli 2011.*  

## Bakgrunnsstoff

*
Barking i London

**Barking** er ein by i Stor-London i England. Han ligg i bydelen Barking and Dagenham, ved elva Roding i den austlege delen av Stor-London. Folketalet i Barking og nabobyen Dagenham var i 2001 til saman 163&nbsp;944.

Vilhelm Erobraren oppheldt seg noko tid i Barking rett etter erobringa av England i 1066. Han budde i klosteret på staden, Barking Abbey, medan han venta på at Tower of London skulle bli ferdig. Barking Abbey vart grunnlagt i 666 av Erkenwald, som seinare vart biskop av London. Det vart øydelagd av danane omkring 870, og gjenoppbygd omkring eit hundreår seinare av kong Edgar. St. Margarets kyrkje er frå normannisk tid. Kaptein James Cook gifta seg med Elizabeth Batt i denne kyrkja.

Byen oppstod som ein fiskarlandsby. Det er usikkert når dette skjedde, men det var seinast i tudortida. Fiskarane forsynte marknadane i London, og ein del fiska så langt unna som Island. Sam Hewitt (fødd 1802) dreiv Short Blue Fleet, som var den største fiskarflåten i England på den tida, frå Barking.

Ved munningen av Roding, i Barking Creek, ligg eit stort kloakkreinseverk som tar imot kloakken frå ein stor del av London.

Fengselsreformatoren Elizabeth Fry er gravlagd på kvekarkyrkjegarden i Barking.

## Kommunikasjon

Barking stasjon tener både jernbanen og London Underground.

## Kjelder

**Denne artikkelen bygger på «[[:nb:Barking (England)|Barking (England)]]» frå ,  den 18. juli 2011.*  

## Bakgrunnsstoff

*
North Petherton

**North Petherton** er ein liten by i Somerset i England. Han ligg i den austlege utkanten av fjellområdet Quantocks, og ikkje langt frå Somerset Levels.

Byen vart grunnlagd seinast på 900-talet og var viktig i angelsaksisk tid, men var ein landsby heilt fram til 1900-talet. Han var då ein av dei største stadane i landet som hadde status som landsby. I *[[Domesday Book]]* (1086) er staden nemnt som *Nortperet*. Namnet kjem av at han ligg på nordsida av elva Parrett. Sentrum er definert som eit *[[Area of archaeological potential]]*, og fleire bygningar er verna.

I nyare tid er North Petherton først og fremst ein soveby for Bridgwater som ligg fem kilometer mot nord, og Taunton 14 km mot sørvest. Han ligg ved ein av dei historiske rutene gjennom Somerset, og 1730-åra vart det opna ein hovudveg mellom Bridgwater og Taunton gjennom North Petherton. I 1970-åra vart M5 opna, noko som både førte til færre trafikkproblem i sentrum og gjorde byen meir attraktiv for pendlarar. Fleire nye bustadområde har kome etter dette. Byen ligg òg ved turvegen Macmillan Way.

Soknekyrkja St Mary the Virgin har eit 36 meter høgt tårn, som reknast for å vere eit av dei høgaste i West Country. Det meste av kyrkja er frå 1400-talet. Kyrkjeklokka vart laga i Bridgwater i 1807.

Det årlege North Petherton Carnival er ein del av West Country Carnival, og finn stad på søndagen etter første tirsdag i november.

Under den engelske borgarkrigen var det i august 1644 ei mindre trefning utanfor landsbyen, på staden der Fore Street no går mellom Community Centre og det tidlegare George Inn.

## Kjelder

**Denne artikkelen bygger på «[[:nb:North Petherton|North Petherton]]» frå ,  den 18. juli 2011.*  

## Bakgrunnsstoff

*
Chingford

**Chingford** er ein by i Waltham Forest i Stor-London, omkring 16 km nordaust for Charing Cross. Nord og aust for byen ligg Epping Forest og grensa til Essex. Mot vest finn ein King George's Reservoir og elva Lee.

## Historie

Staden er nemnt i *[[Domesday Book]]* (1086) som *Cinghefort*. Dei eldste busetnadane var landsbyar ved Chingford Green og Chingford Hatch. Langs elvebreidda var det ein del trafikk, fordi staden låg langs ruta mellom Waltham Abbey og Stratford via Walthamstow.

Stadnamnet har gjeve namn til elva Ching gjennom ei tilbakedanning, fordi ein på eit tidspunkt trudde at det tydde «vadestaden i Ching». Men det kjem eigentleg frå *cëgingaford*, som tyder «dei som bor ved den stutte vadestaden».

Chingford vart ein marknadsby i løpet av mellomalderen. Langt inn på 1800-talet bestod han ikkje av stort meir enn ei klynge landsbyar og garder som låg nokså isolert. I 1873 endra dette seg då jernbanen kom. Då Corporation of London fekk ansvaret for Epping Forest i 1878 vart det enda meir aktuelt for pendlarar å busette seg der. I 1882 vart skogen offisielt opna for publikum av dronning Victoria.

I 1894 vart Chingford eit urbant distrikt, og fekk dermed status som by. I 1965 vart den innlemma i bydelen Waltham Forest og dermed i Stor-London. Han utgjer dermed ikkje lenger eit eige distrikt, men er framleis ein by innanfor ein større by. I mellomkrigsåra var det stor utvikling, og seinare har det mellom anna kome eit stort handelsområde på Chingford Mount.

## Attraksjonar

Queen Elizabeth's Hunting Lodge, opphavleg kalla Great Standing, vart bygt for Henrik VIII i 1543. Han vart brukt når monarken ønskte å sjå hjortane i skogen, og fekk seinare namn etter Elizabeth I fordi ho sette pris på staden. Hytta er endra mykje etter hennar tid. Bygningen ligg i Epping Forest rett utanfor byen, og er open for publikum.

På Pole Hill, òg rett utanfor byen, står ein obelisk i granitt. Han vart reist i 1824 av John Pond, som var kongeleg astornom. Obelisken markerer nordleg retning frå Greenwich-observatoriet. Plasseringa skulle vere på Greenwichmeridianen, men ved omkalkuleringa av denne på 1800-talet kom ein til at han står omkring fem og ein halv meter vest for meridianen.

## Kjelder

**Denne artikkelen bygger på «[[:nb:Chingford|Chingford]]» frå ,  den 18. juli 2011.*  

## Bakgrunnsstoff

*
Quattrocento

**Quattrocento** (italiensk for 'fire hundre') viser til dei kulturelle straumdraga i Italia på 1400-talet og italiensk kunst frå seinmellomalderen, særleg gotikk, og den tidlege renessansen. Som tidsgrenser for quattrocento set ein gjerne konkurransen om å utforma dører for austsida av dåpskapellet i Firenze i 1401 som byrjinga og valet av pave Julius II i 1503 som slutten. Quattrocento blei avløyst av cinquecento.

## Litteratur
Innverknad frå humanismen førte til inngåande studiar av greske og latinske klassikarar og filologisk verksemd. Fyrstane støtta studia til lærde, grunnla bibliotek og samla forfattarar til hoffa sine, som Lorenzo de' Medici i Firenze. I første halvdelen av 1400-talet førte denne vørdnaden for klassikarane til at latin igjen fekk ei viktig rolle i litteraturen, men nokre diktarar skreiv framleis på italiensk. Episk dikting som  *[[Orlando innamorato]]* (byrja 1476) av  Matteo Maria Boiardo og *Il Morgante* av Luigi Pulci (byrja 1460), begge om helten Roland, bles nytt liv i denne sjangeren.

### Italienske quattrocentoforfattarar
* Angelo Ambrogini (Poliziano) 
* Jacobo Sannazzaro
* Matteo Maria Boiardo 
* Luigi Pulci
* Leon Battista Alberti.

## Måleri

### Italienske quattrocentomålarar

## Kjelder

**Delar av denne artikkelen bygger på «[[:nb:Quattrocento|Quattrocento]]» frå ,  den 18. juli 2011.*
Dagenham

**Dagenham** er ein by i Barking and Dagenham i London, omkring nitten kilometer austom Charing Cross.

Fotballklubben Dagenham & Redbridge FC held til i Dagenham.

## Soge
På hjørnet av Whalebone Lane og Eastern Avenue låg ein gong ein saksisk møtehall. Fram til byrjinga av 1920-åra var Dagenham ein landsby i Romford landdistrikt. Då bygginga av Becontree Estate byrja, voks staden enormt. I 1926 vart staden eit eige urbant distrikt, Dagenham, og i 1938 fekk byen status som *municipal borough*. I 1965 vart Dagenham innlema i Barking and Dagenham og i Stor-London.

Under andre verdskrig vart jordene utanfor Dagenham brukt av Royal Artillery, som installerte eit stort antiluftskytsbatteri der. Seinare i krigen vart dette erstatta av ein krigsfangeleir.

## Infrastruktur
Det er tre undergrunnsstasjonar i eller rett ved Dagenham: Becontree, Dagenham East og Dagenham Heathway. Det er òg to jernbanestasjonar, Dagenham Dock og Chadwell Heath.

## Kjelder

**Denne artikkelen bygger på «[[:nb:Dagenham|Dagenham]]» frå ,  den 18. juli 2011.*  

## Bakgrunnsstoff

*
Kingston upon Thames

**Kingston upon Thames**, i daglegtale berre **Kingston**, er ein by i England. Han låg tidlegare i grevskapet Surrey, men er no del av Stor-London.

Kingston oppstod som ein marknadsby ved Themsen. I mellomalderen vart saksiske kongar krona der. I dag er han vorte ein forstad til London.

Byen er administrasjonssenter i grevskapet Surrey, etter at dette vart flytta frå Guildford. Det er planar om å flytta administrasjonen til Woking, sidan Kingston ikkje lenger høyrer til Surrey.

På 1900-talet var det omfattande produksjonen av militærfly i Kingston; Sopwith, Hawker-Siddeley og British Aerospace hadde produksjonslokale i byen.

Dei to fremste fotballklubbane i byen er Kingstonian F.C. og AFC Wimbledon.

## Kjelder

**Denne artikkelen bygger på «[[:nb:Kingston upon Thames|Kingston upon Thames]]» frå , den 18. juli 2011.* 

## Bakgrunnsstoff

*
Richmond upon Thames

**Richmond upon Thames** (oftast berre kalla **Richmond**) er ein forstad til London. Byen ligg sør for Themsen, men på grunn av måten elva svingar i området ligg han nordaust for Richmond Bridge og Twickenham. På sommaren trener fleire roklubbar frå universiteta i London på elva ved Richmond, og mange turistar tek fotturar langs elvebreidda. Byen blir ofte omtalt som ein del av Surrey, men er offisielt ikkje lenger ein del av dette grevskapet.

Blant kjende personar frå Richmond finn ein skodespelaren Richard Attenborough, George Eliot og målaren J.M.W. Turner. Sistnemnde målte fleire gonger motiv frå byen.

## Historie

Frå 1100-talet til 1649 låg det ein kongeleg residens i Richmond. Han er særleg kjent frå 1500-talet, då Henrik VIII og seinare Elisabeth I feira juletida i palasset.

Henrik I budde ein kort periode i Sheen, men det var Edvard I som var den første som tok med heile hoffet sitt dit. Etter avrettinga av William Wallace («Braveheart») i 1305 var det i Sheen at dei skotske kommisjonærane måtte knele for han og sverje truskap.

Percyslekta frå Northumberland vart i 1310 løna for lojaliteten sin mot krona med eit baroni i Sheen. Hertugen av Nortumberland har enno Alnwick slott i Northumberland og Syon House rett nord for Richmond som sine hovudresidensar.

Edvard II grunnla eit karmelittkloster i Sheen etter nederlaget ved Bannockburn i 1314. Då Edvard III kom til makta i 1327 gav han huset til mora si Isabella. Etter kona døydde nesten femti år seinare brukte han meir enn 2000 pund på oppussing av huset, noko som var ein stor sum på den tida. Han døydde sjølv på herregarden før arbeidet var ferdig, i 1377. Under tida hans, i 1368, hadde Geoffrey Chaucer gjort teneste som *yeoman* i Sheen.

Richard II var den første kongen som gjorde Sheen til hovudresidensen sin, i 1383. Han tok med seg kona si Anne av Böhmen dit, og dei levde der saman i 12 år før ho døydde. Kongen vart så frå seg av sorg over kona si at han beordra at herregarden skulle rivast. Han låg i ruinar i nesten 20 år, før Henrik V starta byggearbeid. Han grunnla òg eit karteuserkloster der.

Herregarden brann ned 23. desember 1497, og Henrik VII bygde eit slott der i staden. Han likte seg særs godt i Richmond slott i Yorkshire, og var òg jarl av Richmond, og gav difor staden namnet Richmond i 1501. Sheen er i dag eit område heilt i den austlege ytterkanten av Richmond.

## Kollektivtransport

Richmond stasjon er endestasjon for undergrunnslinja District og toglinja North London-linja. Tog frå Waterloo stasjon stoppar òg normalt der.

Andre jernbanestasjonar i området er St. Margarets, North Sheen og Kew Gardens.

## Kjelder

**Denne artikkelen bygger på «[[:nb:Richmond upon Thames|Richmond upon Thames]]» frå ,  den 18. juli 2011.*  

## Bakgrunnsstoff

*
Altrincham

**Altrincham** er ein by i distriktet Trafford i Stor-Manchester i England. Byen ligg på eit flatt område sør for elva Mersey. Altrincham har ein folkesetnad på omtrent 55&nbsp;000 menneske.

Manchester Metrolink har ein endestasjon i Altrincham.

## Kjelder

**Denne artikkelen bygger på «[[:nb:Altrincham|Altrincham]]» frå ,  den 18. juli 2011.*  

## Bakgrunnsstoff

*
Ashton-in-Makerfield

**Ashton-in-Makerfield** (tidlegare **Ashton-in-the-Willows**) er ein by i Stor-Manchester i England. Han høyrde til tidlegare Lancashire.

I St. Oswalds kyrkje er handa til Edmund Arrowsmith, ein jesuittprest som vart avretta i 1628, bevart.

## Kjelder

**Denne artikkelen bygger på «[[:nb:Ashton-in-Makerfield|Ashton-in-Makerfield]]» frå , den 18. juli 2011.* 

## Bakgrunnsstoff

*
Irlam

**Irlam** er ein by og eit «unparished area» innan bydistriktet City of Salford i Stor-Manchester i England. Ved folketeljinga i 2001 hadde Irlam ein folkesetnad på 18 504 personar. Byen ligg på eit flatt område sør for motorvegen M62, nord og vest for Manchester Ship Canal og rundt 12 kilometer vest-sørvest for Manchester. Irlam dannar eit samanhengande byområde med Cadishead, som ligg vidare mot sørvest, og er adskilt frå Flixton og Trafford i søraust av Manchester Ship Canal.

Historisk har Irlam vore ein del av Lancashire. Namnet var opphavleg Irwellham, og staden låg i den sørlege utkanten av Chat Moss, ei stor torvmyr på begge sider av elva Irwell.

Den nordlege halvparten av Irlam er enno ikkje utbygd, og er det største jordbruksområdet innan Stor-Manchester. Den sørlege delen består hovudsakleg av bustadområde.

## Historie
På byrjinga av 1800-talet vart store delar av Chat Moss drenert og innvunnen i samband med bygginga av Liverpool and Manchester Railway i 1829. Irlam var likevel berre ein liten landsby fram til jarnbana Cheshire Line si vart bygd og Irlam jernbanestasjon vart opna i 1873. I 1894 vart Manchester Ship Canal bygd, med eit sluseanlegg ved Irlam, noko som stimulerte til vekst for Irlam som ei innlandshamn. Irlam Urban District vart oppretta same år, og eksisterte til det i 1974 vart oppløyst og innlema i det nye bydistriktet City of Salford.

Gjennom ein stor del av 1900-talet var stålproduksjonen ved Lancashire Steel Corporation (seinare British Steel) den dominerande verksemda i Irlam. Men rasjonalisering og konsentrasjon av stålproduksjonen til færre men større stålverk medførte at innan 1979 hadde all stålproduksjon i Irlam vorte nedlagd. Det tidlegare stålverket er i dag Northbank Industrial Estate, der dei fleste arbeidsplassane i byen enno finst. Ein stor del av innbyggjarane er endå pendlarar til verksemder andre stader i Stor-Manchester.

## Kjelder

**Denne artikkelen bygger på «[[:nb:Irlam|Irlam]]» frå ,  den 18. juli 2011.* 
*** oppgav desse kjeldene:*


## Bakgrunnsstoff

*
Aldeburgh

**Aldeburgh** er ein by i Suffolk i England. Han ligg ved, og har namn etter, elva Alde. Festningen som var opphavet til den andre delen av namnet, burgh, har som ein stor del av tudorbyen forsvunne i havet på grunn av erosjon.

På 1500-talet var Aldeburgh ei viktig hamn, og hadde stor skipsproduksjon. To av skipa til Francis Drake, «Greyhound» og «Pelican» (sistnemnde fekk seinare namnet «Golden Hind») vart bygd der. I 1608 skal «Sea Venture», flaggskipet til Virginia Company, ha vorte bygd i Aldeburgh. Byen møtte nedgangstider då Alde mudra til slik at større skip ikkje lenger kunne segle på elva. Aldeburgh gjekk over til å vere ein fiskarlandsby inntil 1800-talet, då staden byrja å tiltrekke seg turistar. Mange av bygningane der er frå perioden då turismen tiltok.

Aldeburgh sin *[[moot hall]]* er ein bindingsverksbygning som har vorte brukt til byrådsmøte i meir enn 400 år. Han rommar no òg eit lokalt museum. Byen har òg eit martellotårn med ei unik form.

Like ved byen, i landsbyen Snape, blir det kvart år halde ein festival for klassisk musikk i kulturbygningen Snape Maltings. Aldeburghfestivalen vart grunnlagd i 1948 av Benjamin Britten, Eric Crozier og Peter Pears. Britten og Pears døydde i Aldeburgh i høvesvis 1976 og 1986.

Diktaren George Crabbe vart fødd i byen i 1754, og Aldeburgh inspirerte dikta hans «The Village» og «The Borough».

Aldeburgh var den første byen i Storbritannia som valde ein kvinneleg borgarmeister; Elizabeth Garrett Anderson vart vald i 1908. Byen var eit valdistrikt for parlamentsvalg frå 1571, med to representantar. Berre delar av innbyggjarane, *Freemen*, hadde røysterett, og han vart rekna som ein roten valkrins. Under reforma i 1832 mista han begge representantane, og vart innlema i ein større krets.

Stranda fekk i 2005 blått flagg. Rett sør for han ligg Orford Ness, som er ein populært camping- og fiskestad og kan nåast via ein tursti frå Aldeburgh.

Rett nord for byen, nær Leiston, ligg Sizewell atomkraftverk.

## Kjelder

**Denne artikkelen bygger på «[[:nb:Aldeburgh|Aldeburgh]]» frå ,  den 18. juli 2011.*  

## Bakgrunnsstoff

*
Bury St. Edmunds

**Bury St. Edmunds** er ein by i Suffolk i England. Han er administrasjonssenter for distriktet St. Edmundsbury.

Byen er mest kjend for ruinane av St. Edmunds Abbey. Han har sitt noko uvanleg namn etter Edmund Martyren, som i 870 fall i slaget ved Hoxne og vart gravlagt (*buried*) i abbediet. Byen voks opp rundt abbediet, som vart eit pilegrimsmål; Edmund var ikkje berre ein helgen, men òg den siste angelsaksiske kongen av East Anglia.

## Historie
I 1214 samla dei engelske baronane seg i Bury St. Edmunds, der dei i kyrkja svor på at dei ville presse kong Johan til å skrive under eit fridomscharter, seinare kjent som *[[Magna Carta]]*.

På 1300-talet oppstod ein stor tekstilindustri i byen. Abbediet vart for det meste øydelagt under oppløysinga av klostra på 1500-talet, men byen var då stor nok til å klare seg utan tilstrøyminga av pilegrimar. Ved den industrielle revolusjonen var byen for avsidesliggande til å nyte godt av den raske utviklinga, og han opplevde difor ein tilbakegang. Han er som følgje av dette i dag enno ein gammaldags marknadsby.

Ved sida av abbediet ligg Bury St. Edmunds-katedralen, som vart reist så seint som i 1913. Han vart utvida i 1960-åra, og eit nytt tårn i nygotisk stil stod ferdig i 2005.

I hagen til abbediet vart det i slutten av 1990-åra installert ein internettbenk, der kven som helst kan plugge inn ei berbar datamaskin og kople seg opp til internett. Dette var den første parkbenken i verda med internettilknytning; seinare har fleire kome til på andre stader. I den første veka oppdaga to tenåringar at det var mogleg å ringe gratis frå han, eit problem dei kontakta Bill Gates om. Ein annan premiere i byen var den første vegskilt i Storbritannia med indre belysning. Sidan det ikkje følgjer standarden, måtte det gjevast spesialløyve til å setje det opp.

Byen sin *Theatre Royal* er sentralt i kulturlivet. Det er òg ein stor kulturfestival i mai kvart år. Ein av pubane som hevdar å vere den minste i Storbritannia, *The Nutshell* («Nøtteskalet») ligg i byen. Om den verkeleg er den minste avheng av korleis ein mæler.

Green King Brewery er kjent for sitt India Pale Ale og sitt sterke *Abbot Ale*.

## Kjelder

**Denne artikkelen bygger på «[[:nb:Bury St. Edmunds|Bury St. Edmunds]]» frå ,  den 18. juli 2011.*  

## Bakgrunnsstoff

*
Felixstowe

**Felixstowe** er ein hamneby for Nordsjøtrafikk i Suffolk i England. Byen har den største containerhamna i Storbritannia.

## Soge
Det har lege ein landsby på staden sidan før normannarane erobra området på 1000-talet. Staden vart etterkvart viktig for forsvaret av England, som i 1667 då nederlandske soldatar gjekk i land og mislukkast i å ta det lokalet martellotårnet.

Så seint som i 1886 vart Felixstowe ei viktig hamn. Turismen auka på same tid, og i 1905 vart piren konstruert. Staden vart eit fasjonabelt feriemål i viktoriansk tid, ikkje minst som følgje av at Felixstowe stasjon og piren vart opna, og at den tyske keisarfamilien vitja staden.

## Infrastruktur
Hamna er den tredje viktigaste i Storbritannia, etter Southampton og Tilbury, med 35% av landet sitt containertrafikk, og den fjerde travleste i Europa etter Rotterdam, Hamburg og Antwerpen. I 2002 vart han òg rangert som den tjuande travleste i verda.

Det er gode vegsamband til Midlands via A14 og til London via A12.

Elva Orwell renn ut i sjøen ved Felixstowe.

## Kjelder

**Denne artikkelen bygger på «[[:nb:Felixstowe|Felixstowe]]» frå ,  den 18. juli 2011.*  

## Bakgrunnsstoff

*
Framlingham

**Framlingham** er ein marknadsby i Suffolk i England. Byen er av angelsaksisk opphav, og er nemnt i *[[Domesday Book]]* (1086).

Framlingham Castle skal ha vorte grunnlagt av Raedwald av East Anglia. Slottsruina er ått av English Heritage, og er ope for vitjande.

I soknekyrkja St Michael the Archangel er Henry Howard, jarl av Surrey lagt til kvile. Han vart avretta i 1547, og ligg i eit storslagent måla alabastermonument.

I 2006 vann Framlingham ei avstemming over beste stad å bu i Storbritannia i tidsskriftet *Country Life*.

## Kjelder

**Denne artikkelen bygger på «[[:nb:Framlingham|Framlingham]]» frå ,  den 18. juli 2011.*  

## Bakgrunnsstoff

*
Hadleigh

**Hadleigh** er ein by i Suffolk i England.

Guthrum, konge av Danelagen, tapte mo Alfred den store på 800-talet, skal vere gravlagt i St. Mary's kyrkje.

Hadleigh har ein laugshall frå det 1400-talet, og mange gamle bygningar i hovudgata (High Street).

Byen var kjent for produksjon av ull og tekstil. Han var òg, i likskap med den nærliggande byen East Bergholt, kjent for radikal protestantisme på 1500-talet. Den mest kjende predikanten frå Hadleigh, Rowland Taylor, leid martyrdøden under Maria I.

## Kjelder

**Denne artikkelen bygger på «[[:nb:Hadleigh|Hadleigh]]» frå ,  den 18. juli 2011.*  

## Bakgrunnsstoff

*
Needham Market

**Needham Market** er ein by i Suffolk i England. Han voks opp rundt ullindustrien i mellomalderen. Frå 1663 til 1665 vart han råka av fleire pestepidemiar, som førte til at han vart avskoren frå omverda, og det tok lang tid før han kom seg igjen.

Blant attraksjonar finn ein soknekyrkja frå det 1400-talet og Limes Hotel som var ein laugshall i mellomalderen. Needham Lake er eit tidlegare leirtak der det har vorte anlagt ein kunstig innsjø, med rik fauna og ei rekkje fritidstilbod.

Jernbanelinja East Anglia Main Line går gjennom byen, og det er via dette togsamband til Ipswich og Stowmarket. Hovudvegen A45 (no A14) gjekk tidlegare gjennom byen, men i 1970-åra vart han lagt i ein ringveg utanom. Byen har dermed gode vegsamband, men slepp samstundes for mykje trafikk gjennom hovudgatene.

Byen Needham i Massachusetts er kalla opp etter Needham Market.

## Kjelder

**Denne artikkelen bygger på «[[:nb:Needham Market|Needham Market]]» frå ,  den 18. juli 2011.*  

## Bakgrunnsstoff

*
Saxmundham

**Saxmundham** er ein liten marknadsby i Suffolk i England. Han ligg ved elva Fromus, ei sideelv til Alde, omkring tre mil nordaust for Ipswich og åtte km frå kysten.

Hovudvegen A12 går ved byen, og Saxmundham stasjon betener East Suffolk Line.

Namnet trur ein kjem frå saksisk for «Seizmonds heim». Første gongen byen er nemnt i ei skriftleg kjelde er i *[[Domesday Book]]* frå 1086, der det blir fortalt at han hadde tre kyrkjer og altså var ei busetjing av ein viss storleik. Han fekk sit marknadscharter seinast i 1272 og har halde bystatusen sjølv om han er mindre enn mange landsbyar.

## Kjelder

**Denne artikkelen bygger på «[[:nb:Saxmundham|Saxmundham]]» frå ,  den 18. juli 2011.*  

## Bakgrunnsstoff

*
Woodbridge i Suffolk

**Woodbridge** er ein by i Suffolk i England. Han er administrasjonssenter for distriktet Suffolk Coastal, og ligg ved elva Deben. Sjølve byen har omkring 8&nbsp;500 innbyggjarar.

Woodbridge stasjon betener East Suffolk Line mellom Ipswich og Lowestoft.

Byen har sidan mellomalderen vore eit senter for båtbygging, rep- og seglmakeri. Både Edvard III og Francis Drake fekk bygd krigsskip i Woodbridge.

Woodbridge har bygningar frå tudortida, georgiansk tid, regencyperioden og viktoriansk tid. Han har òg ein av dei eldste kjende tidevassmøllene i landet, som er ein av berre fire i Storbritannia som har vorte verna og restaurert. Han er først dokumentert i 1170, då han vart driven av augustinarkannikar. I 1536 vart han teke over av Henrik VIII då kyrkjeleg gods vart inndrege, og i 1564 gav Elizabeth I han til Thomas Seckford. Han grunnla Woodbridge School og Seckford almissehus i 1577, for å hjelpe byen sin fattige.

Rett utanfor Woodbridge ligg Sutton Hoo, ein av dei rikaste funnstadene frå angelsaksisk tid.

Den såkalla Rendlesham Forest-hendinga fann stad nær Woodbridge. Det vart hevda at eit romfartøy hadde landa i skogen utanfor byen, noko som vart benekta av styresmaktene. Hendinga har vorte samanlikna med Roswell-hendinga i USA.

Ifølgje ein lokal tradisjon er vegen frå elva til toppen av Drybridge Hill den som *[[Frederick, hertug av York og Albany|The Grand Old Duke of York]]* gjekk opp i ein kjend barnesong.

## Kjelder

**Denne artikkelen bygger på «[[:nb:Woodbridge (Suffolk)|Woodbridge (Suffolk)]]» frå ,  den 18. juli 2011.*  

## Bakgrunnsstoff

*
Addlestone

**Addlestone** er ein by i Surrey i England, omtrent midtveges mellom Weybridge og Chertsey. Han er administrasjonssenter for distriktet Runnymede. Byen ligg nær kryss 11 på ringvegen M25, og har jernbanesambans til London frå Addlestone stasjon.

## Historie
Namnet er av angelsaksisk opphav, og tyder truleg *Attels dal*, det vil seie ein dal som var eigedomen til ein person ved namn Attel. I 1241 nemnast staden som *Attelsdene* og i 1610 er han oppført på kartet til John Speede som *Adleston*.

Fram til jarnbana kom i 1848 var Addleston ikkje så mykje meir enn ei klynge småhus rundt *The George*, dei eldste vertshusa til byen. På grunn av nærleiken til Weykanalen frå det 1600-talet og Basingstokekanalen frå 1700-talet voks det fram noko industri der. Det viktigaste føretaket var Coxes Lock mølle, ei vassmølle som dreiv eit jernverk på 1700-talet.

I 1838 vart det bygd ei kyrkje i Addlestone, og i 1857 vart eit eige sokn oppretta. Det kom meir industri til byen, blant anna Louis Blériot sin flyfabrikk.

## Trivia

I H.G. Wells-boka *Klodenes krig* landa det andre av ti romskip på Addlestone Golf Links.

*Croach Oak* er eit eiketre som står i Addlestone. Det blir sagt å vere eit av dei eldste i England. Treet var lengje kjent som *Wycliffe's Oak*, etter John Wyclif som skal ha halde preiker på staden, utan av det er kjent om han verkeleg gjorde det. I 1810 vart det sett opp eit gjerde rundt det, fordi lokale ungjenter reiv av bark for å lage ein kjærleiksdrykk og dermed nesten tok livet av treet.

## Kjelder

**Denne artikkelen bygger på «[[:nb:Addlestone|Addlestone]]» frå ,  den 18. juli 2011.*  

## Bakgrunnsstoff

*
Ashford i Surrey

**Ashford** er ein by i Surrey. Han ligg nær grensa til Stor-London, og høyrer til den delen av Middlesex som vart ein del av Surrey i 1965. Byen er nemnt i *[[Domesday Book]]* (1086), og vart truleg grunnlagt i angelsaksisk tid. Det meste av busetnaden er frå mellom 1930 og 1960.

Byen ligg nær London Heathrow Airport, men er lite plaga av flystøy sidan han ikkje er direkte under flytraséane.

Ashford har alltid har låg arbeidsløyse. Mange av innbyggjarane jobbar på Heathrow, og BP International er ein stor lokal arbeidsgjevar. Det er òg mange som pendlar til London eller stader i Thames Valley.

## Kjelder

**Denne artikkelen bygger på «[[:nb:Ashford (Surrey)|Ashford (Surrey)]]» frå , den 18. juli 2011.* 

## Bakgrunnsstoff

*
Chertsey

**Chertsey** er ein by ved Themsen i Surrey i England. Han ligg nær kryss 11 på ringvegen M25.

Byen voks opp omkring Chertsey Abbey, som vart grunnlagd i 666 av biskop Eorcenwald av London. I 964 vart prestane drive ut av kong Edgar, og erstatta av benediktinarar. Abbediet voks til eit av dei største benediktinarklostra i England, og hadde store eigedomar i det nordvestlege Surrey. Det vart oppløyst av Henrik VIII i 1536. Kongen tok stein frå klostret for å byggje eit palass ved Oatlands, og landsbyfolket brukte stein til å bruleggje gatene. I dag er det berre stadnamn og nokre fiskedammar som minner om klostret.

Dei fleste tilreisande til Chertsey kjem for å vitje fornøyelsesparken Thorpe Park. Staden var opphavleg eit grustak, der det så vart anlagt ein kunstig innsjø og deretter parken, som er av dei eldste fornøyelsesparkane i England.

## Trivia

I H.G. Wells' bok *Klodenes kamp* vart Chertsey angripe og øydelagt av romskip tidleg på formiddagen 8. juni 1902.

## Kjelder

**Denne artikkelen bygger på «[[:nb:Chertsey|Chertsey]]» frå ,  den 18. juli 2011.*  

## Bakgrunnsstoff

*
Dorking

**Dorking** er ein marknadsby i Surrey i England, omkring 40 km sør for London. Byen starta som ein kvilestad langs Stane Street, den romerske vegen mellom London og Chichester. Byen er mindre modernisert enn omkringliggande stader.

Rett nord for byen renn elva Mole gjennom ein dal med bratte sider i North Downs. På venstre breidd ligg Denbies vingard, som er den største vingarden i Storbritannia. På høgre breidd ligg Box Hill, som er rekna som ein stad av særskild vitskapleg interesse på grunn av dei mange sjeldne orkidétypane som veks der. Lenger nord ligg Norbury Park, og i denne parken finn ein Druids Grove, ein eikelund med eldgamle tre, nokre meir enn 1000 år gamle. Lord Nelson skal ha vore den siste natta si på land før slaga ved Trafalgar på Burford Bridge Hotel ved elva.

Sør for byen ligg Leith Hill, som òg blir ått av National Trust og er det høgaste punktet i det sørlege Englandet. Området rundt Leith Hill, som òg inkluderer Holmbury Hill, Pitch Hill og delar av North Downs kallast The Surrey Hills. Det er i ferd med å bli det mest populære staden i det sørlege England for terrengsykling.

I leirjord sør for byen vart det funne ein til då ukjend type dinosaur, *Baronyx walkeri*. Han levde av fisk, noko som kunne fastslåast sidan dei siste måltida hans låg fossilisert mellom ribbeina. Skjelettet er utstilt på Naturhistorisk museum i London.

I april kvart år vert Leith Hill musikkfestival halden, som er ein korfestival. Han vart starta av den engelske komponisten Ralph Vaughan Williams.

Det mest kjende bysbarnet er truleg skodespelaren Laurence Olivier.

«Slaga ved Dorking» er ikkje eit historisk slag, men ei novelle om eit fiktivt slag skildra av George Tomkyns Chesney i 1871.

## Kjelder

**Denne artikkelen bygger på «[[:nb:Dorking|Dorking]]» frå ,  den 18. juli 2011.*  

## Bakgrunnsstoff

*
Oxted

**Oxted** er ein by i Surrey i England. Han er administrasjonby for distriktet Tandridge.

Han blir nemnt i *[[Domesday Book]]* (1086) som *Acstede*, og var då kontrollert av Eustace II av Boulogne. Den gamle landsbyen, i dag kjent som *Old Oxted*, er eit lite område ved A25. Då jarnbana nådde staden i 1884 – fleire år forseinka på grunn av finansieringsproblem – opplevde landsbyen sterk vekst, og byen byrja å vekse opp. Dei nye bygningane vart for det meste heldt i tudorstil, noko som gjev byen eit historisk preg trass i at det berre er ein liten del som er eldre enn slutten av 1800-talet.

## Kjelder

**Denne artikkelen bygger på «[[:nb:Oxted|Oxted]]» frå ,  den 18. juli 2011.*  

## Bakgrunnsstoff

*
Shepperton

**Shepperton** er ein liten by i distriktet Spelthorne, som ligg i Surrey i England. Han ligg ved Themsen, og blir delt i to av motorvegen M3.

Namnet kjem frå *Shepherds Town*, 'Sauegjetarbyen'.

Den eldste delen er området rundt Church Square. Byen har seinare vakse nordover, då det vart anlagt ein jernbanestatsjon omkring halvannan kilometer nord for sentrum. Det er togsamband til Waterloostasjonen i London.

Shepperton Studios, eit av dei viktigaste filmstudioa i England, ligg i byen. Forfattaren James Graham Ballard budde der, og H.G. Wells nemner byen i boka *[[Klodenes krig]]*, der han blir øydelagt.

Shepperton høyrde til grevskapet Middlesex til 1965. Då Stor-London vart ein egen region i 1965 vart det meste av Middlesex ein del av denne, medan Shepperton vart overført til Surrey. 

## Kjelder

**Denne artikkelen bygger på «[[:nb:Shepperton|Shepperton]]» frå ,  den 18. juli 2011.*  

## Bakgrunnsstoff

*
City of Sunderland

**City of Sunderland** er ei sameint styresmakt og by (*[[Bystatus#Engelsktalende land|city]]*) i Tyne and Wear i England. Distriktet omfattar Sunderland, Washington, Houton-le-Spring og Hetton-le-Hole. 

Distriktet fekk status som *city* i 1992. Den gamle byen Sunderland heldt statusen sin som *town*, og er dermed ein by innanfor ein by.

## Kjelder


**Denne artikkelen bygger på «[[:nb:City of Sunderland|City of Sunderland]]» frå ,  den 18. juli 2011.*  


## Bakgrunnsstoff

*
Jarrow

**Jarrow** er ein by ved elva Tyne i England. Byen høyrer til distriktet South Tyneside i Tyne and Wear.

## Historie
Den eldste kjende busetnaden er eit romersk fort grunnlagt i 1. hundreåret. Staden vart så busett av angelsaksarane på 400-talet, og dagens stadnamn er ei forvansking av namnet deira, *Gyrwe*, som tyder «hei» eller «myr».

Eit kloster vigd Apostelen Paulus vart oppretta på andre halvdelen av 500-talet, som eit dotterkloster til klostret vigd Apostelen Peter i Wearmouth. Beda den ærverdige kom frå Wearmouth til Jarrow ca 682, då han var ti år gammal, og var resten av livet sitt i klostret. Det vart rekna som eit av dei viktigaste læresentera i Europa nord for Roma. I 794 vart klostret den andre staden i England som vart plyndra av vikingar, etter raidet på Lindisfarne året før. Det vart oppløyst av Henrik VIII.

Jarrow vart verande ein liten landsby i fleire hundreår, men voks så raskt i dei siste to-tre hundreåra etter at tungindustri som gruvedrift og skipsbygging vart etablert.

Inntil byrjinga på 1930-talet var opptil 80% av folkesetnaden tilsett hos *Palmar's Shipyard*; då han stengte etter å ha bygd omkring 1&nbsp;000 skip utløyste det ei økonomisk krise i byen. I 1936 vart byen kjend etter den såkalla Jarrowmarsjen til London, ein protest mot arbeidsløyse i England.

## Attraksjonar

Ruinane av klostret er til dels bygd inn i den moderne kyrkja, som òg er vigd Paulus. I ein av kyrkjeveggane sit det eldste kjende glasmåleriet i verda, frå kring 600. Ikkje langt unna klostret er museet «Bede's World», dedikert til Bedas liv og virke.

## Kjelder

**Denne artikkelen bygger på «[[:nb:Jarrow|Jarrow]]» frå , den 18. juli 2011.* 

## Bakgrunnsstoff

*
North Shields

**North Shields** (lokalt ofte berre kalla **Shields**) er ein by på den nordlege breidda av elva Tyne i distriktet North Tyneside i Tyne and Wear i Nordaust-England. Byen ligg 13&nbsp;km austom Newcastle upon Tyne. Han grensar til Whitley Bay i nord og landsbyen Tynemouth i aust, medan South Shields ligg på andre sida av elva.

Bynamnet kjem frå det mellomengelske ordet *schele*, som tyder «mellombels skjul», eller kanskje helst på norsk «rorbuer», og området er enno identifisert med fiskerirelatert og andre havrelaterte verksemder.

North Shields har ferjesamband med South Shields. Byen har også ein internasjonal ferjeterminal med samband til Nederland. Fram til 2006 gjekk det passasjerferjer til Göteborg i Sverige og fram til 2008 ferjer til Stavanger, Haugesund og Bergen herfrå.

## Kjelder

**Denne artikkelen bygger på «[[:nb:North Shields|North Shields]]» frå ,  den 18. juli 2011.* 

## Bakgrunnsstoff

*